Egy ruha, egy mosoly! - www.udvarhelyinfo.ro
Egy ruha, egy mosoly! –másodszorra az UIET karitatív akciója
Időpont: 2013. November 14. 12:00 - 2013. December 13. 12:00
Szervező: UIET
Kapcsolattartó személy: UIET
Kapcsolattartó személy telefonszáma: 0740-423628
Feltöltve: 2013. November 14. 11:34
Megtekintve 871 alkalommal | Szóljon hozzá!
Rászorulóknak gyűjt az UIET. Az ifjúsági szervezet másodjára szervezi meg az „Egy ruha, egy mosoly!” elnevezés alatt futó karitatív programját. Idei újdonság, hogy az akcióban partner a Notebook GSM, így a ruhaadományozók és az esemény Facebook-oldalának a like-olói között egy 500 lejes vásárlási utalványt sorsolnak ki.
Az adományozók tennivalója nagyon egyszerű: amennyiben valakinek van otthon olyan ruházati cikke, melyet már nem használ, adja le azt az UIET udvarhelyi székhelyén (Városháza 7 szám) keddtől csütörtökig 9 és 15 óra között, vagy valamelyik vidéki tagszervezeténél, illetve a székelyudvarhelyi középiskolákban (az kijelölt helyeken) és a Kossuth Lajos utcában a Notebook GSM üzletben is megszabadulhatunk fölöslegessé vált ruháinktól.
Az ily módon összegyűjtött ruhákat az UIET karácsony előtt juttatja el rászorulók részére.
A gyűjtés december 13-áig tart – nem véletlenül addig, hisz kedvcsinálóként egy nyereményjátékot is társítottak a karitatív megmozduláshoz. A Notebook GSM felajánlásából egy 500 lejes vásárlási utalványt sorsolnak ki az akció Facebook-oldalának (facebook.com/egyruhaegymosoly) a like-olói között, melyet a mobilszaküzletben lehet levásárolni – a díj átadására pedig az UIET egy másik akciójának a végén, a Táncház Karaván gálaestjén, december 13-án kerül sor.
A ruhagyűjtésben az ifjúsági szervezetet Székelyudvarhelyen az iskolák diáktanácsai is segítik.
A részletekről és az akció fejleményeiről az UIET honlapján (www.uiet.eu) és a Facebook-oldalon (facebook.com/egyruhaegymosoly) folyamatosan tájékoztatjuk az érdeklődőket.
http://www.uiet.eu